**Ministru kabineta noteikumu projekta "Disciplinārās antidopinga komisijas un Terapeitiskās lietošanas izņēmumu komisijas izveidošanas kārtība un to locekļu pilnvaru termiņi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Sporta likuma [11.3panta](https://likumi.lv/ta/id/63545-valsts-parvaldes-iekartas-likums#p16) piektajai daļai un [11.4panta](https://likumi.lv/ta/id/63545-valsts-parvaldes-iekartas-likums#p16) piektajai daļai, Ministru kabinetam jānosaka kārtība, kādā Latvijas Antidopinga birojs izveido Disciplināro antidopinga komisiju un Terapeitiskās lietošanas izņēmumu komisiju, kā arī jānosaka šo abu komisiju locekļu pilnvaru termiņi. Ņemot vērā minēto, ir izstrādāts šis noteikumu projekts.Noteikumu projekts stāsies spēkā atbilstoši Oficiālo publikāciju un tiesiskās informācijas likuma 7. panta otrajai daļai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Disciplinārās antidopinga komisijas un Terapeitiskās lietošanas izņēmumu komisijas izveidošanas kārtība un to locekļu pilnvaru termiņi" (turpmāk – noteikumu projekts) izstrādāts:1. Atbilstoši Sporta likuma [11.3panta](https://likumi.lv/ta/id/63545-valsts-parvaldes-iekartas-likums#p16) piektajai daļai un [11.4panta](https://likumi.lv/ta/id/63545-valsts-parvaldes-iekartas-likums#p16) piektajai daļai (stājās spēkā 2018. gada 1. jūlijā).
2. Lai izpildītu Ministru kabineta 2017. gada 26. septembra rīkojuma Nr. 539 (protokols Nr. 48 40.§) 3. punktā doto uzdevumu, kas paredz Veselības ministrijai sadarbībā ar Izglītības un zinātnes ministriju izstrādāt un veselības ministrei līdz 2018. gada 1. jūlijam iesniegt noteiktā kārtībā Ministru kabinetā konceptuālajā ziņojumā "Par situāciju antidopinga jomā Latvijā un nepieciešamajām izmaiņām" ietvertā risinājuma īstenošanai nepieciešamos normatīvo aktu projektus (tostarp arī šo noteikumu projektu).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 26. septembrī Ministru kabinetā tika izskatīts Veselības ministrijas sagatavotais konceptuālais ziņojums "Par situāciju antidopinga jomā Latvijā un nepieciešamajām izmaiņām"[[1]](#footnote-1), kurā norādīts, ka saskaņā ar Pasaules Antidopinga aģentūras veikto aptauju par Pasaules Antidopinga kodeksa atbilstību dalībvalstīs Latvijas antidopinga sistēmā ir konstatētas vairākas neatbilstības, tai skaitā, ir nepietiekama valsts antidopinga organizācijas autonomija (līdz 2018. gada 1. jūlijam Latvijā nacionālā antidopinga organizācija bija Valsts sporta medicīnas centra Antidopinga nodaļa), nav izveidota neatkarīga disciplinārā komisija, nav izstrādāta konfidencialitātes un interešu konflikta novēršanas politika Terapeitiskās lietošanas izņēmumu piešķiršanas komisijā u.c. Kā risinājums konceptuālajā ziņojumā tika piedāvāts izveidot Latvijas Antidopinga biroju, kā arī autonomijas nostiprināšanai paredzēts veidot Disciplināro antidopinga komisiju un pilnveidot Terapeitiskās lietošanas komisijas darbību.Ministru kabineta 2017. gada 26. septembra rīkojuma Nr. 539 "Par konceptuālo ziņojumu "Par situāciju antidopinga jomā Latvijā un nepieciešamajām izmaiņām"" 3. punkts paredz, ka Veselības ministrija sadarbībā ar Izglītības un zinātnes ministriju izstrādā un veselības ministrs iesniedz Ministru kabinetā konceptuālajā ziņojumā ietvertā risinājuma ieviešanai nepieciešamos normatīvo aktu projektus, tostarp arī Sporta likuma grozījumu projektu un citus normatīvo aktu projektus. Ministru kabineta noteikumu izstrāde precīzāk noteikta Sporta likuma [11.3 un 11.4 pant](https://likumi.lv/ta/id/63545-valsts-parvaldes-iekartas-likums#p16)ā: attiecībā uz kārtību, kādā Latvijas Antidopinga birojs izveido Disciplināro antidopinga komisiju un tās locekļu pilnvaru termiņus; attiecībā uz kārtību un termiņiem, kādos Latvijas Antidopinga birojs vēršas Disciplinārajā antidopinga komisijā un kārtību un termiņiem, kādos Disciplinārā antidopinga komisija izskata iespējamos antidopinga noteikumu pārkāpumus un pieņem par tiem lēmumus; attiecībā uz kārtību, kādā Latvijas Antidopinga birojs izveido Terapeitisko lietošanas izņēmumu komisiju un tās locekļu pilnvaru termiņus; attiecībā uz kārtību un termiņiem, kādos sportists iesniedz terapeitiskās lietošanas izņēmumu pieteikuma anketu un kārtību un termiņiem, kādos Terapeitiskā lietošanas izņēmumu komisija pieņem lēmumus par terapeitiskās lietošanas izņēmumiem.Attiecībā uz **Disciplinārās antidopinga komisijas izveidošanu** noteikumu projekts paredz, kā Sporta likuma [11.3panta](https://likumi.lv/ta/id/63545-valsts-parvaldes-iekartas-likums#p16) piektajā daļā noteiktās organizācijas (Latvijas Ārstu biedrība, biedrība "Latvijas Olimpiskā komiteja", biedrība "Latvijas Sporta federāciju padome", specializētā sporta organizācija sabiedrība ar ierobežotu atbildību "Latvijas Olimpiskā vienība" un Latvijas Sporta pedagoģijas akadēmija) izvirza divas personas dalībai Disciplinārās antidopinga komisijā. Saskaņā ar Sporta likumu Disciplinārās antidopingakomisijas sastāvā jābūt vismaz piecām personām (tostarp juristam, ārstam, sporta darbiniekam un sportistam), kuras spēj izskatīt lietas taisnīgi, objektīvi un neatkarīgi. Tiek noteikts, ka dalībai Disciplinārajā antidopinga komisijā minētās organizācijas katra 10 darba dienu laikā izvirza divas personas, lai nodrošinātu lietu taisnīgu izskatīšanu no visiem skatu punktiem (t.sk. juridiskais, sportistu, sporta darbinieku un ārstu). Ņemot vērā, ka, izskatot kādu noteiktu lietu, var būt situācija, ka vienam vai vairākiem locekļiem nākas sevi no lietas izskatīšanas atstādināt interešu konflikta dēļ, var būt lietas, kad komisijai būtu jālemj par konkrēto lietu bez jurista, sporta darbinieka vai cita speciālista klātbūtnes. Vienlaikus, ņemot vērā, ka saskaņā ar Pasaules Antidopinga kodeksu lietu izskatīšana nedrīkst tikt vilcināta, un lai katrai lietai nebūtu jālūdz organizācijām izvirzīt jauni pārstāvji tikai uz konkrētās lietas izskatīšanas laiku, noteikumu projekts paredz, ka katra organizācija jau sākumā izvirza divus pārstāvjus. Tā kā katra organizācija izvirza divas personas un kopumā ir piecas organizācijas, tad kopējais locekļus skaits Disciplinārajā antidopinga komisijā ir 10.**Terapeitiskās lietošanas izņēmumu komisijas sastāvam** saskaņā ar šo noteikumu projektu Latvijas Ārstu biedrība izvirza vismaz trīs ārstus un rakstiski 10 darba dienu laikā par to informē Latvijas Antidopinga biroju.Sporta likuma 11.4 panta piektajā daļā ir atsauce uz Starptautisko konvenciju pret dopingu sportā (tostarp arī 2. pielikumu) attiecībā uz Terapeitiskās lietošanas izņēmumu komisijas izveidi. Minētās konvencijas 2. pielikuma "Terapeitiskās lietošanas izņēmumu noteikšanas standarti"[[2]](#footnote-2) 5.2. punkts nosaka, ka katrai valsts antidopinga organizācijai jāizveido terapeitiskās lietošanas atļaujas komiteja:a) komitejā jābūt vismaz trīs ārstiem, kuriem ir pieredze sportistu aprūpē un ārstēšanā un labas zināšanas klīniskajā un sporta medicīnā, kā arī zināšanas par treniņu slodzes medicīnisko kontroli. Gadījumos, kas saistīti ar sportistiem, kuriem ir veselības traucējumi, vismaz vienam komitejas loceklim jābūt vispārējai pieredzei, kas gūta, aprūpējot un ārstējot sportistus ar veselības traucējumiem, vai īpašai pieredzei attiecībā uz sportista konkrētajiem veselības traucējumiem (apakšpunkts a));b) Lai nodrošinātu lēmumu pieņemšanas neatkarību, vismaz vairākumam komitejas locekļu nedrīkst būt politisku pienākumu tajā antidopinga organizācijā, kas viņus norīko (apakšpunkts b)).Ņemot vērā minēto, šajā noteikumu projektā atkārtoti netiek noteiktas starptautiski nodefinētās prasības. Tādējādi Terapeitiskās lietošanas izņēmumu komisijas sastāvā ir vismaz 3 ārsti, bet netiek noteikts maksimālais pārstāvjus skaits. Savukārt, ja Latvijas Ārstu biedrība uzskatīs, ka lietu izskatīšanai objektīvi, neatkarīgi un taisnīgi nepieciešams Terapeitiskā lietošanas komisijā iekļaut vairāk ārstus, Latvijas Antidopinga birojs Terapeitiskās lietošanas izņēmumu komisijas izveidos tik locekļu sastāvā, cik būs iesniegusi Latvijas Ārstu biedrība.Visas Sporta likuma [11.3panta](https://likumi.lv/ta/id/63545-valsts-parvaldes-iekartas-likums#p16) piektajā daļā un [11.4panta](https://likumi.lv/ta/id/63545-valsts-parvaldes-iekartas-likums#p16) piektajā daļā minētās organizācijas locekļu kandidātus **abām komisijām** izvirza sākotnēji uz pilnvaru termiņu līdz 4 gadiem, ar iespēju vēlreiz atkārtoti izvirzīt tā, lai kopējais pilnvaru termiņš vienam loceklim nav ilgāks par astoņiem gadiem. Šādā veidā tiek nodrošināts mazāks korupcijas risks, neatkarība un objektivitāte lēmumu pieņemšanā.Tāpat tiek noteikts, ka viena un tā pati persona vienlaicīgi var būt tikai vienas komisijas sastāvā (vai Pārsūdzības komisijas, vai Disciplinārās antidopinga komisijas, vai Terapeitiskās lietošanas izņēmumu komisijas sastāvā), lai novērstu interešu konfliktu. Vienlaikus arī paredzēts, ka organizācija izvirza citu personu, ja iepriekšējais komisijas loceklis nevar turpināt darbu kādā no komisijām. Lietas izskatīšanas kārtība, kā arī jautājumi par interešu konfliktu un citi jautājumi tiks noteikti Sporta likuma 11.3 panta sestajā daļā un 11.4 panta sestajā daļā minētajos Ministru kabineta noteikumos, kā arī 11.1pantā minētajos "Nacionālajos antidopinga noteikumos".Organizācijas, izvirzot konkrētos speciālistus dalībai komisijās, izvērtē viņu profesionālo piederību, kā arī vienlaikus vērtē citus aspektus - spēju izskatīt lietas taisnīgi, objektīvi un neatkarīgi. Tā kā atbilstoši Sporta likumā noteiktajam uzdevums izveidot atbilstošas komisijas (kurās iekļautas personas ar attiecīgu izglītību (profesiju) un kuras spēj lietas izskatīt taisnīgi, objektīvi un neatkarīgi) ir uzdots Latvijas Antidopinga birojam, tad pirms personu iekļaušanas komisijā Latvijas Antidopinga birojs pārbauda personas atbilstību izvirzītajām izglītības (profesijas prasībām) un pārbauda, vai nav saskatāms klajš interešu konflikts, kas varētu ietekmēt lietas taisnīgu, objektīvu un neatkarīgu izskatīšanu.Organizāciju izvirzītajiem pārstāvjiem, uzsākot tiesiskās vai citādas līgumiskās attiecības (t.sk., gan biedrs, gan darbinieks, gan vienkārši izvirzīts pārstāvis) ar attiecīgo organizāciju, par priekšnoteikumu nav noteikts, ka jāvērtē piederība konkrētai profesijai vai profesionālā pieredze. Tādējādi, lai Latvijas Antidopinga birojs varētu novērtēt, vai organizāciju izvirzītie speciālisti atbilst profesionālajām prasībām, nepieciešams iesniegt gan dzīves gājumu, gan izglītību apliecinošos dokumentus. Attiecībā uz izvirzīto speciālistu profesionālo piederību, lai izpildītu Sporta likuma 11.3 pantā minētās prasības, organizācijas var konsultēties ar Latvijas Antidopinga biroju par komisijas locekļa kvalifikāciju. Saskaņā ar Pasaules Antidopinga aģentūras norādījumiem (saņemti e-pastā 20.04.2018. un 12.05.2018), veidojot komisijas Latvijas Antidopinga birojam būtu pēc iespējas mazāk jāiejaucas komisiju pārstāvju izvēles procesā, kā arī jāiejaucas komisiju darbībā, nodrošinot šo komisiju autonomiju un neatkarību. Ņemot vērā minēto, Latvijas Antidopinga birojs, aicinot organizācijas izvirzīt speciālistu, norādīs, ka jāņem vērā Sporta likuma 11.3 pantā noteiktais, kā arī aicinās visas organizācijas iespēju robežās izvērtēt savu kapacitāti, izvirzot konkrētus speciālistus dalībai abās komisijās atbilstoši Sporta likumā noteiktajam. Tomēr paredzēt, ka noteikta organizācija izvirza kādas konkrētas profesionālās piederības personu Disciplinārai antidopinga komisijai, Latvijas Antidopinga birojs nevar saskaņā ar Pasaules Antidopinga aģentūras norādījumiem.**Disciplinārā antidopinga komisija** veiks uzraudzību un kontroli pār antidopinga noteikumu ievērošanu, kā arī īstenos sodīšanas funkciju, piemērojot soda sankcijas sportistam vai sporta darbiniekam, bet **Terapeitiskās lietošanas izņēmumu komisija** veiks uzraudzību pār zāļu lietošanu izņēmuma gadījumos, kad sportistam ir attiecīgās medicīniskās indikācijas, un minētās komisijas lēmums ir saistošs gan sportistiem, gan sporta darbiniekiem. Līdz ar to abu komisiju locekļu funkcijās ietilpst uzraudzības, kontroles vai sodīšanas funkcijas attiecībā uz personām (sportistiem un sporta darbiniekiem), kas neatrodas to tiešā vai netiešā pakļautībā. Tādējādi saskaņā ar likuma "Par interešu konflikta novēršanu valsts amatpersonu darbībā" 4. panta otrās daļas 2. punktu **abu komisiju locekļi** **ir atzīstami par valsts amatpersonām un attiecīgi uz tām attieksies minētajā likumā noteiktie ierobežojumi un aizliegumi**.Noteikumu projekts stāsies spēkā atbilstoši Oficiālo publikāciju un tiesiskās informācijas likuma 7. panta otrajai daļai. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Valsts sporta medicīnas centrs un Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sportisti, sporta darbinieki, kā arī šīs grupas pārstāvošās nevalstiskās organizācijas, Latvijas Ārstu biedrība, biedrība "Latvijas Olimpiskā komiteja", biedrība "Latvijas Sporta federāciju padome", specializētā sporta organizācija – sabiedrība ar ierobežotu atbildību "Latvijas Olimpiskā vienība" un Latvijas Sporta pedagoģijas akadēmija. |
| 2. | Tiesiskā regulējuma ietekme uz tautsaimniecību un administratīvo slogu | Nav.  |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar*.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | 2005. gada 19. oktobra Starptautiskās konvencijas pret dopingu sportā 2. pielikuma 5.2. punktu. |
| 3. | Cita informācija | Noteikumu projektā ietverto tiesību normu izpilde notiek saskaņā ar starptautiskajām saistībām, kas izriet no: 1. 2005. gada 19. oktobra Starptautiskās konvencijas pret dopingu sportā;2. Eiropas Padomes 1989. gada 16. novembra Antidopinga konvencijas Nr. 135. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2005. gada 19. oktobra Starptautiskā konvencijas pret dopingu sportā. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Saskaņā ar 2005. gada 19. oktobra Starptautiskās konvencijas pret dopingu sportā 2.pielikuma “Terapeitiskās lietošanas izņēmumu noteikšanas standarti”[[3]](#footnote-3) 5.2. punktu katrai valsts antidopinga organizācijai jāizveido terapeitiskās lietošanas atļaujas komiteja, nosakot, ka:a) komitejā jābūt vismaz trīs ārstiem, kuriem ir pieredze sportistu aprūpē un ārstēšanā un labas zināšanas klīniskajā un sporta medicīnā, kā arī zināšanas par treniņu slodzes medicīnisko kontroli. Gadījumos, kas saistīti ar sportistiem, kuriem ir veselības traucējumi, vismaz vienam komitejas loceklim jābūt vispārējai pieredzei, kas gūta, aprūpējot un ārstējot sportistus ar veselības traucējumiem, vai īpašai pieredzei attiecībā uz sportista konkrētajiem veselības traucējumiem (apakšpunkts a));b) Lai nodrošinātu lēmumu pieņemšanas neatkarību, vismaz vairākumam komitejas locekļu nedrīkst būt politisku pienākumu tajā antidopinga organizācijā, kas viņus norīko (apakšpunkts b)). | Sporta likuma 11.4 panta piektajā daļā ir atsauce uz Starptautisko konvenciju pret dopingu sportā (tostarp arī 2. pielikumu). Šajā noteikumu projektā atkārtoti netiek noteiktas starptautiski nodefinētās prasības. | Pārņemts pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Noteikumu projekts tika saskaņots ar šādām profesionālajām sabiedriskajām organizācijām – Latvijas Ārstu biedrība, biedrība "Latvijas Olimpiskā komiteja", biedrība "Latvijas Sporta federāciju padome", specializētā sporta organizācija sabiedrība ar ierobežotu atbildību "Latvijas Olimpiskā vienība" un Latvijas Sporta pedagoģijas akadēmiju. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Izglītības un zinātnes ministrija, Valsts sporta medicīnas centrs, Latvijas Antidopinga birojs, Latvijas Ārstu biedrība, biedrība "Latvijas Olimpiskā komiteja", biedrība "Latvijas Sporta federāciju padome", specializētā sporta organizācija – sabiedrība ar ierobežotu atbildību "Latvijas Olimpiskā vienība" un Latvijas Sporta pedagoģijas akadēmija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Veselības ministre Anda Čakša

Timša 67876081

Liga.Timsa@vm.gov.lv

1. <https://likumi.lv/ta/id/293835-par-konceptualo-zinojumu-par-situaciju-antidopinga-joma-latvija-un-nepieciesamajam-izmainam> [↑](#footnote-ref-1)
2. http://www.vsmc.gov.lv/wp-content/uploads/2017/03/WADC\_ISTUE\_2015\_LV.pdf [↑](#footnote-ref-2)
3. www.vsmc.gov.lv/wp-content/uploads/2017/03/WADC\_ISTUE\_2015\_LV.pdf [↑](#footnote-ref-3)